遊長安諸寺聯句 平康坊菩薩寺 書事聯句
作者：段成式
朝代：唐

paragraphs: 悉爲無事者，任被俗流憎。
客異干時客，僧非出院僧。
遠聞疎牖磬，曉辨密龕燈。
步觸珠旛響，吟窺鉢水澄。
句饒方外趣，遊愜社中朋。
靜裏已馴鴿，齋中亦好鷹。
金塗筆是褧，彩溜紙非繒。
錫杖已剋鍛，田衣從懷塍。
占牀暫一脅，卷箔賴長肱。
佛日初開照，魔天破幾層。
咒中陳祕計，論處正先登。
勇帶綻鍼石，危防丘井藤。